cyanic-selkie/wikianc huggingface dataset:
יהודה גרשוני (רוכב אופניים)
ביוגרפיה
בשנת 1984 הוחתם גרשוני בקבוצת Skil הצרפתית בה רכב שון קלי שהיה אחד מבכירי הרוכבים בעולם באותה התקופה. בכך הפך לרוכב הישראלי הראשון שזוכה לחוזה בקבוצה מקצוענית. במסגרת קבוצת Skil השתתף ברבים מהמרוצים הנחשבים בעולם, ביניהם הגנט-וולחם, רונדה ון פלנדרן, לה פלש ואלון, מרוץ אמסטל גולד, קלאסיקה סן סבסטיאן ועוד. ביוני 1984 השתתף בטור דה סוויס כתחרות מבחן לקראת השתתפות בטור דה פרנס, סיים 17 בקטע הראשון והחזיק שבוע במיקום 20 כללי שהיה הקריטריון להשתתפות בטור דה פרנס, אולם חלה, סיים 60 ובכך הפסיד הזדמנות להשתתף בטור דה פרנס.
דב חנין
חיים אישיים
חנין נשוי ליעל, בתו של הצייר שמואל כץ, ואב לשלושה. מתגורר בתל אביב.
חודץ'
חודץ' (בפולנית: Chodecz) היא עיירה במחוז ולוצלאווק שבפרובינציית קויאוויה-פומרניה בפולין, בה התקיימה עד השואה קהילה יהודית.
תולדות היישוב
חודץ' נזכרת לראשונה במאה ה-14, עת הייתה בבעלות משפחות אצולה. בשנת 1442 הוענקו ליישוב זכויות עיר, ובהמשך נקבעו בו ירידים שנתיים. בשנת 1815 נכלל היישוב בתחום פולין הקונגרסאית.
יהודי חודץ'
בין מלחמות העולם נמנו בעיירה 459 יהודים, כשליש מתושביה, והתקיימה בה פעילות ציונית, לצד פעילות של אגודת ישראל.
להק מבצעי אוויר
הלהק שהושק בשנת 2014, מרכז פעילויות שעד הקמתו היו בלהק האוויר, אחראי על ההפעלה המבצעית של כוחות חיל האוויר, ובראשו עומד תת-אלוף. עם המחלקות בלהק נמנות שתי מחלקות שמתבססות על מה שהייתה מחלקת המבצעים של החיל: מחלקת התקפה ומחלקת הגנה אווירית ואיסוף. בנוסף לאלה קיימת גם מחלקת השתתפות שמתבססת על חלק ממחלקת המבצעים לשעבר, אשר משויכת ללהק השתתפות ומסוקים. כמו כן הועברה ללהק מחלקת ביטחון חיל האוויר, מפקדת כוחות האוויר המיוחדים ויחידת השליטה והמבצעים (יש"מ קרב 333 לשעבר).
A Contract with God
כתיבה ופרסום
אייזנר התקשה למצוא מפרסם לקומיקס; לאחר שנה של ניסיונות הוא נאלץ להסתפק בחברה קטנה, Baronet Press, שפרסמה את הספר בכרך של 196 עמודים המודפסים בגוון ספיה בשנת 1978. מכיוון שהחברה לא הייתה יציבה מבחינה כלכלית, אייזנר הלווה לה כסף כדי להבטיח שהספר ייצא לאור.
Kitchen Sink Press הוציאה את הספר מחדש בשנת 1985, וחברת DC קומיקס פרסמה אותו שוב בשנת 2001 כחלק מפרויקט "ספריית ויל אייזנר". בשנת 2005 פרסמה חברת W.W. Norton את הספר מחדש, יחד עם שני רומנים גרפיים נוספים של אייזנר, תחת הכותרת "The Contract with God Trilogy: Life on Dropsie Avenue". למהדורה זו הוסיף אייזנר שנים עשר איורים חדשים. בשנת 2018 פרסמה חברת דארק הורס קומיקס מהדורת אספנים של הספר בשני כרכים. נכון לשנת 2010, תורגם הספר לאחת עשרה שפות.
ביקורת וניתוח
חוקרת הספרות סוזנה קלינגשטיין תיארה את הספר כ"אכזבה אדירה", בשל היותו "נטול לקח או תובנה יהודיים". לדבריה, החוזה האישי של הירש עם אלוהים מנוגד לחלוטין לחשיבה היהודית, שהיא מוכוונת קהילה; מאז מעמד הר סיני הברית היא בין כל עם ישראל לבין אלוהים, והרעיון של ברית בין אלוהים ליחידים יוצג דווקא על ידי הנצרות. "כאן טמונה הבעיה של הספר", כותבת קלינגשטיין: "יש לך גיבור עם מנטליות של ילד שנאבק באחת הבעיות הגדולות בהגות הדתית היהודית: סבלם של צדיקים. לא ניתן לפתור את הבעיה על ידי יישום של ההיגיון הפשוט והרעיונות הילדותיים של צדק. הרישומים החכמים של הספר לא מצילים אותו מכישלון אינטלקטואלי מוחלט."
גרהרד שמידט
ראשית דרכו
עם פרוץ מלחמת העולם השנייה נאלץ שמידט להפסיק זמנית את לימודיו. עקב היותו מהגר מגרמניה (כעת מדינת אויב), הוא נשלח ביולי 1940 יחד עם עוד כ-200 "זרים עוינים" למחנה מאסר באוסטרליה. באוגוסט 1941, לאחר שהוכחה נאמנותו, הוחזר לאנגליה. לימים נהג לציין כי מיטב רעיונותיו נולדו בתקופת גלותו זו.
מחקריו
בתחילת שנות ה-50 של המאה העשרים חקר שמידט את המבנים של מולקולות "צפופות" (overcrowded) ואת פעילותן. במחקרים נוספים הראה שקיימת קורלציה בין המבנה הגבישי לבין הסימטריה של תוצרים פוטוכימיים. ממצא זה סייע להבנת תגובות כימיות בקבוצה של מערכות מאורגנות. שמידט טבע את המונח "טופוכימיה" עבור ריאקציות מסוג זה.
חנקן
חַנְקָן (באנגלית: Nitrogen) הוא יסוד כימי שסמלו הכימי N ומספרו האטומי 7. מולקולת החנקן מורכבת משני אטומי חנקן הקשורים ביניהם בקשר קוולנטי משולש (N≡N) ומסומלת N2. פרט למימן, זהו היסוד בעל המסה האטומית הקטנה ביותר ביחס למספר האלקטרונים שלו.
היסטוריה
החנקן זוהה על ידי דניאל רתרפורד בסקוטלנד בשנת 1772. מרכיב מהאוויר שלא ניתן להבעיר בו אש היה ידוע במאה ה-18 לכימאים. החנקן נחקר על ידי קרל וילהלם שלה, הנרי קוונדיש וג'וזף פריסטלי שהתייחסו אליו כאל "אוויר שרוף". תרכובות חנקן היו ידועות בימי הביניים. אלכימאים הכירו את החומצה החנקתית בתור Aqua Fortis ותערובת חומצה חנקתית (HNO3) וחומצת מימן כלורי (HCl) נקראו Aqua Regia (או מי מלך) שהתפרסמה בזכות יכולתה להמיס זהב.
אייזק טוסי
קריירה
ב-1822 מונה טוסי כתובע של מחוז הרטפורד שבקונטיקט. בתפקיד זה הוא שימש עד 1835, כאשר הוא נבחר לבית הנבחרים של ארצות הברית, שם הוא כיהן עד 1839. בבחירות של 1838 הוא כשל בניסיונו להיבחר מחדש וב-1842 שב לתפקידו כתובע המחוזי.
גוסוקו
טירת זאקימי
לפני ובמהלך מלחמת העולם השנייה הטירה שימשה כמחסן נשק, ולאחר המלחמה הכוחות המזוינים של ארצות הברית השתמשו בה כתחנת מכ"ם. חלק מהקירות נהרסו על מנת לאפשר את התקנת הציוד הקשור במכ"ם, אך בתקופה מאוחרת יותר הם שוחזרו.
יער הקופים
האכלות
בניגוד לגני חיות אחרים ביער הקופים ניתן להאכיל במזון שקונים במקום את:
אקוקרדיוגרפיה
אקוקרדיוגרפיה דרך בית החזה
במנח תחת הצלעות (סובקוסטלי) ניתן לראות את הכבד בין הלב למתמר. מבט זה יעיל למציאת נוזל ממסב הלב, שיהיה בין הכבד ללב. כמו כן, ניתן להבחין בפגם במחיצה הבין-פרוזדורית. סיבוב של המתמר יאפשר התבוננות בווריד הנבוב התחתון, שהתרוקנות שלו אל העלייה הימנית מעידה על לחץ דם תקין בעלייה ועל היעדר אי-ספיקת לב ימנית.
עונת 1992 בליגת המשנה הרוסית בכדורגל
שלוש הקבוצות שזכו באליפות האזורים והעפילו לליגה הבכירה היו לוצ'-אנרגיה ולדיווסטוק, ז'מצ'וז'ינה סוצ'י וקאמאז נברז'ניה צ'לני, ששיחקו בליגה הבכירה בעונת 1993.
סער קליין
סער קליין (באנגלית: Saar Klein, נולד ב-1967) הוא במאי קולנוע, תסריטאי קולנוע ועורך סרטים יהודי אמריקאי, שנולד בישראל. היה פעמיים מועמד לפרס אוסקר לעריכת סרטים, ב-1998 וב-2000.
הקרבות הגדולים של רוסיה
פרק 4
קרב בורודינו היה הקרב המרכזי בכל המערכה הצבאית בשנת 1812. באותה תקופה הפך הקרב לעקוב מדם ביותר בתולדות המלחמות. הצבא הצרפתי של הקיסר נפוליאון ספג מכה עוצמתית, ממנה כבר לא הצליח להתאושש וזו הייתה אחת הסיבות לניצחון הסופי של האימפריה הרוסית במלחמה.
קארי-לה-רואה
היסטוריה
היסטוריית היישוב חלפה ללא אירועים מיוחדים עד לשנת 1805. בשנה זו פלשו האנגלים מן הים במטרה להרוס סוללה חופית ולכבוש את האזור.
א-תוואני
אוכלוסייה
במפקד האוכלוסין שנערך בימי המנדט הבריטי בשנת 1931 היישוב לא היה קיים. בסקר מיפוי מטעם הצבא הבריטי שנערך בשנת 1944 נכתב כי במקום מצויה "חורבה". במפקד האוכלוסין שנערך על ידי ממלכת ירדן, בנובמבר 1961 היה מספר התושבים 127. במפקד הישראלי משנת 1967 עלה מספר התושבים ל-175 נפש. בשנת 1997 ירד מספרם ל-76 ובשנת 2002 הוערך מספרם בכ-100. במפקד האוכלוסין של הרשות הפלסטינית ב-2007 נמנו במקום 326 תושבים.
החיים בכפר טוואני
בספר האוטוביוגרפי גדולה הייתה הבדידות מאת בנימין ברנר, אחיו של יוסף חיים ברנר, מספר הכותב על ילדותו שעברה עליו, בין היתר, בקרב בני שבט א-תוואני שבנגב. הילד אומץ על ידי השייח ג'אבר מהשבט ועבר לגור עמו בכפר. את חוויותיו כרועה גמלים בכפר ואהבותיו הצעירות תיאר בספר בגוף ראשון.
איציק כהן (כוריאוגרף)
איציק יצחק כהן (נולד ב-9 בספטמבר 1980) הוא במאי וכוריאוגרף מנהל אמנותי מעצב תלבושות ישראלי.
ביוגרפיה
בשנים 2012–2013 שימש מנהלה האומנותי של העמותה לתרבות הפנאי של עיריית חדרה. משנת 2015, הוא חבר בוועדה האמנותית ומעת לעת, הבמאי הראשי של המופע המרכזי בפסטיבל המחולות בכרמיאל.
אסטוניה במשחקים האולימפיים
ב-13 אולימפיאדות הקיץ בהן השתתפה אסטוניה, זכו הספורטאים שייצגו אותה ב-36 מדליות, מהן 10 מדליות זהב. הענף הבולט ביותר הוא היאבקות, בו הושגו 11 מדליות, מהן 5 מדליות זהב, כולן פרט לאחת עד 1936. מאז עצמאותה המחודשת של אסטוניה, הענף הבולט ביותר הוא אתלטיקה.
משמר הירדן במלחמת העצמאות
כיבוש המושבה
עם כיבוש משמר הירדן, איימו הסורים לנתק את הכביש הראשי לאצבע הגליל (חלקו הצפוני של כביש 90 של ימינו). ואכן, עד ההפוגה הראשונה ואף זמן מה לאחר הכרזתה, נמשכו קרבות עזים, שהסורים ניסו להעמיק את אחיזתם בשטח ישראל כדי לנתק את הגליל העליון וכוחות מחטיבות 'כרמלי', 'גולני' ו'עודד' בולמים אותם, תוך כדי קרבות מרים, במרחק קצר ממערב למושבה.
ארסני יאצניוק
ילדותו והשכלתו
ארסני יאצניוק נולד במאי 1974 בעיר צ'רנוביץ, למשפחה משכילה. הוריו היו מרצים. אביו, פיוטר איוואנוביץ' יאצניוק, היה מרצה לתולדות רוסיה, גרמניה ואמריקה הלטינית בעוד אמו, מריה גריגורייבנה, הייתה מרצה לשפה הצרפתית.
הקריירה הפוליטית
במרץ 2005 יו"ר האדמיניסטרציה של מחוז אודסה וסילי צושקו מינה את יאצניוק לסגנו ובספטמבר 2005 יאצניוק מונה לשר האוצר האוקראיני, ממשלתו של יורי יחאנורוב. במאי 2006 הפרלמנט החליט על הדחת הממשלה והממשלה כיהנה כממשלת מעבר עד לאוגוסט אותה שנה. בעת כהונתו כשר האוצר ניהל יאצניוק מגעים עם ארגון הסחר העולמי על צירופה של אוקראינה כחברה מן המניין ועמד בראש הוועדה ליחסים עם האיחוד האירופי והיה לחבר המועצה המייעצת לענייני השקעות זרות והיה ליו"ר דירקטוריון בנק הים השחור למסחר ופיתוח (בין דצמבר 2005 למרץ 2007).
באפריל 2012 הכריז יחד עם יוליה טימושנקו על איחוד מפלגות לקראת הבחירות הפרלמנטריות וביוני 2012 מונה ליו"ר מועצת האופוזיציה המאוחדת של אוקראינה. לאחר הבחירות שנערכו באוקטובר 2012 האופוזיציה המאוחדת זכתה בסך הכול ל-101 מושבים בפרלמנט (כ-25.54% מהקולות) ובדצמבר 2012 מונה יאצניוק למנהיג סיעת המולדת האוקראינית. ביוני 2013 נבחרה יוליה טימושנקו להחליפו בראשות המפלגה בעוד הוא מונה לעמוד בראש המועצה הפוליטית של המפלגה.
דמיטרי פולוז
קריירת מועדונים
בקיץ 2023 חתם בטורפדו מוסקבה מליגת המשנה הרוסית.
עמק אורחון
נוף התרבות בעמק אורחון (רוסית Культурный ландшафт долины реки Орхон; מונגולית Орхоны хөндийн соёлын дурсгал) משתרע על פני 1,220 קמ"ר לאורך גדותיו של הנהר אורחון שבמרכז מונגוליה, במרחק כ-360 קילומטרים מערבית לעיר הבירה אולן בטור. העמק מוקף על ידי אזור חיץ ששטחו 610 קמ"ר המגיע במקומות מסוימים עד לקו פרשת המים של העמק.
האנדרטאות לבילגה חאן וקול טיגין
האנדרטאות לבילגה חאן ולקול טיגין שוכנות באגם צאידאם בחלקו המערבי של העמק, והן נבנו על מנת להנציח את אחד משליטי האימפריה הגקטורקית ואת אחיו הצעיר שהיה אחד ממפקדי הצבא. האנדרטאות הללו הן בין הגדולות והמרשימות מסוגן, והן מורכבות מאבנים אנכיות המעוטרות בכתב טורקי דמוי רונות, שפוענח ב-1893 וסיפק מידע על התרבות הטורקית. בשתי האנדרטאות נמצאו שרידים של מבנים שנטען לגביהם כי היו מזבחות. האתרים נחקרו לראשונה ב-1889, ומאז שנת 2000 יש שיתוף פעולה בין ארכאולוגים טורקים ומונגוליים בחקירת האזור. מסביב לאתר הוקמה גדר ביטחון ובסמוך אליו נבנה בניין המשמש כמחסן וכמקום עבודה עבור החוקרים.
מפרט הגורל
מפרט הגורל (באנגלית: Tenacious D in The Pick of Destiny) הוא סרט קומדיה / רוק מוזיקלי, המבוסס על המופע המוזיקלי שנכתב על ידי להקת הרוק "טניישס די", בבימויו של הבמאי והבובנאי ליאם לינץ'. בשני התפקידים הראשיים מככבים חברי הלהקה - ג'ק בלאק וקייל גאס. הסרט שתקציבו עמד על 20 מיליון דולר נכשל בקופות עם רווח כולל של שמונה מיליון דולר בלבד בארצות הברית.
כביש 40
החל משנות התשעים
באוגוסט 2002 נחנך קטע מעוקף באר שבע העובר ממזרח לעיר. הוא החליף את תוואי הכביש שעבר בין שכונות צפון-מזרח העיר. הקטע שנחנך מתחיל בצומת גורל ומסתיים במחלף חטיבת הנגב, במפגש עם כביש 60. קטע דרומי יותר בעוקף באר שבע, בין חטיבת הנגב למחלף שרה, נחנך ב-1977.
בשנת 2015, עם פתיחתו של כביש 6 באזור, נסלל קטע של כביש 6 בשיתוף עם כביש 40 בין מחלף רהט למחלף מאחז. השלמת הקטע ממחלף רהט למחלף קמה הסתיימה בתחילת 2016 ובקטע זה הכביש הוא כביש מהיר. הקטע בין מחלף קמה למחלף מאחז טרם שודרג למעמד זה.
אליפות אירופה בכדורגל עד גיל 21
נבחרת החלומות
ב־17 ביוני 2015 חשפה אופ"א את 11 השחקנים הטובים ביותר ששיחקו בטורניר במהדורותיו השונות.
הסתברות בייסיאנית
היסטוריה
למרות הפופולריות הגדולה של מחקר של הסתברות בייסיאנית, עדיין לומדים לרוב את השיטות ההסתברויות הקלאסיות. למרות זאת, נעשה שימוש נרחב בשיטות בייסיאניות בתחומים כמו למידה חישובית.
הסתברות אובייקטיבית
בגישה האובייקטיבית, ההסתברות הפריורית היא אובייקטיבית, כלומר: האמונה שזו ההסתברות הפריורית היא סבירה בהנחה שלאדם או אפילו לתוכנת מחשב יש את אותו מידע. ההסתברות הפריורית במקרה זה מבוססת על שיקולים רציונליים. עקרונות הכימות של הסתברות פריורית אובייקטיבית מבוססים על דרישות לרציונליות ועקביות הבאות לידי ביטוי במשפט קוקס.
גישת קבלת החלטות
אברהם ולד הצדיק את ההיסק הבייסיאני, וכתוצאה מכך גם את ההסתברות הבייסיאנית, באמצעות תאוריה של קבלת החלטות. ולד הוכיח שכל תהליך סטטיסטי קביל הוא תהליך בייסיאני או מקרה קיצון של תהליך בייסיאני. הוא הסיק מכך שכל תהליך בייסיאני הוא קביל.
Summertime Sadness
וידאו קליפ
ב-17 ביולי 2013, ארבעה ימים לאחר צאתו הרשמית של הרמיקס כסינגל, הועלה האודיו שלו לערוץ היוטיוב של ספינינג רקורדס. תחילה, לא זכה הרמיקס להצלחה, אך במרוצת השנים צבר עשרות מיליוני צפיות.
גרסאות כיסוי
הזמרת האמריקאית מיילי סיירוס ביצעה גרסת כיסוי לשיר כחלק מ"BBC Radio1's Live Lounge". לגרסתה של סיירוס יש כ-56 מיליון צפיות ביוטיוב.
גבריות
גבריות הוא מושג המתאר את מכלול דרכי ההתנהגות הנחשבים כטיפוסיים, או מתאימים, לגבר. המושג אינו קבוע, והוא תלוי זמן ומקום (בתרבויות השונות יש יחס שונה למהותו של מושג זה). גבריות אינה פיזיולוגית בלבד, אך היא מבוססת על ההבדלים הקיימים בין המין הנשי למין הגברי.
נרכשת או מולדת?
השאלה בדבר המשקל של הגנטיקה ושל תהליכי החיברות בהתפתחות הגבריות מוסיפה להיות נתונה במחלוקת. בעוד שתנאים חברתיים ממלאים תפקיד ממשי בהתפתחות הגבריות, ניתן להבחין גם שהיבטים מסוימים בזהות הגברית קיימים בקרב גברים רבים בתרבויות השונות, ומכאן שגם לגנטיקה תפקיד בכך.
הגבריות החדשה
חן נרדי, מחבר הספר "גברים בשינוי" מגדיר את הגבריות החדשה בשם "ניומניזם" – מושג המורכב משלוש מילים: "גבר", "חדש" ו"הומניזם" – שמשמעו העמדת כבודו של האדם במרכז וטיפוח הרוח האנושית כאידיאל. המושג "ניומניזם" מבטא את הרצון לשפר את איכות החיים של הגבר באמצעות מעבר ממושגים של גבריות סטריאוטיפית – מודל המקדש שליטה כוחנית והשגת עליונות בכל מחיר – למודל חדש של גבריות המבוסס על גישה הומניסטית של הגבר כלפי עצמו וכלפי סביבתו. מעבר למודל זה כולל מספר מרכיבים: בראש ובראשונה ויתור על תפיסת העליונות והחתירה להשגת שליטה מרבית על עצמו ועל סביבתו. כמו כן, יש צורך באיזון בין מרכיב העבודה ומרכיב המשפחה – איזון שהשגתו מבוססת על מעורבות גבוהה יותר של הגבר בגידול וחינוך הילדים וטיפוח הבית. מרכיב נוסף הוא פיתוח מודעותו האישית של הגבר לצרכיו, לרגשותיו ולמחסומים המקשים עליו את השינוי, ומכאן שהגבר צריך להיות מודע לתהליכים החברתיים והפסיכולוגיים שמעצבים את זהותו הגברית.
ארבעת הקונפליקטים בתאוריית קונפליקט תפקידי מגדר
במחקרים רבים שנעשו נמצא באופן משכנע שקיימת מהימנות מוחלטת לגבי הקשר בין אידאולוגיה של גבריות מסורתית וקונפליקט תפקידי מגדר לבעיות פסיכולוגיות ובין אישיות הן לילדים ונערים והן לגברים, הכוללים עמדות שליליות כלפי נשים והומוסקסואלים, עמדות לגבי אלימות, אלימות כלפי נשים, לקיחת סיכונים במצבים הקשורים לקיום יחסי מין ובריאות כללית, שימוש לרעה בחומרים פסיכו אקטיביים, התנהגות עבריינית, ערך עצמי נמוך, עוינות ותוקפנות, לחץ דם גבוה, דיכאון, חרדה, בעיות בנישואים ובמשפחה ועמדות כלפי פנייה לקבלת עזרה. בנוסף, נמצא שלחץ תפקידי מגדר מסביר את "הסיכון הכפול" בקרב גברים – מחד הוא מגביר את הסיכון למצוקה בקרב גברים ובמקביל מחזק עמדות השוללות פנייה לקבלת עזרה פסיכולוגית.
דאף קאלמר
דאף קאלמר
דגם ה"דאף קאלמר" התבסס על דגם ה-דאף 44.
אהוד מנור
חיים אישיים
ב-20 במאי 2003 נפטר אחיו הבכור, זאב ניר, בגיל 67, לאחר ששם קץ לחייו עקב סיבות כלכליות.
תרומתו לזמר העברי
מנור היה מהיוצרים המוזיקליים שהחלו מתחילת שנות השבעים לבטא את עצמם בגוף ראשון, דבר שהיווה ניגוד לשירי המולדת שהושרו עד אז, אשר מוקד ההתייחסות בהם היה על החברה בכללותה. לכך התייחסה גם ועדת פרס ישראל בנימוקי הזכייה שלו לפרס:
חיים בנימיני
ביוגרפיה
בנימיני נולד בתל אביב וגדל ברמת גן, למד בתיכון חדש. התגייס לצה"ל ב-1956 והתנדב לצנחנים לגדוד הנח"ל המוצנח. בצנחנים הוא עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לצנחנים כמפקד מחלקה. בנימיני המשיך ומילא תפקידי פיקוד בחטיבה בהם קצין מבצעים גדודי, מפקד פלוגה בגדוד 50. במלחמת ששת הימים לחם בקרבות ההבקעה ברפיח כסגן מפקד גדוד 890. שירת כשנה בענף ירדן במחלקת המחקר של אגף המודיעין. ב-1970 מונה למפקד גדוד 202 ופיקד עליו במלחמת ההתשה. בינואר 1971, השתתף כאחד ממפקדי הכוחות, בפשיטת צה"ל ללבנון במבצע "ברדס 20". שירת כראש ענף מבצעים במטכ"ל והיה שותף לתכנון מבצעי תגמול ופשיטות בלבנון.
לאחר שחרורו מונה למנהל משאבי אנוש בחברת סאיטקס ומילא תפקיד זה עד מאי 1988, בתקופת עבודתו עברה החברה תהליך של ארגון מחדש לאחר משבר קשה, שכלל פיטורי עובדים באופן נרחב. ב-1988 מונה לסמנכ"ל משאבי אנוש בחברת טבע תעשיות פרמצבטיות. הוא פרש מתפקידו ב-2004 והמשיך לשמש כיועץ מיוחד למנכ"ל ולהנהלה. בפברואר 2005 מונה לדירקטור חיצוני בגילת רשתות לווין.
ערמונית הסוסים
מלבד ערמונית הסוסים, מונה הסוג ערמונית כ-20 מינים נוספים, הנפוצים באזורים הממוזגים בחצי הכדור הצפוני.
אביחי אדרעי
ביוגרפיה
אדרעי מכהן בתפקידו הנוכחי משנת 2005, ובתפקידו הוא מייצג את צה"ל באמצעי התקשורת הערביים. הוא התראיין מאות פעמים לערוצי הטלוויזיה הערביים השונים, כדוגמת אל-ג'זירה ואל-ערביה. הוא נחשב לדמות מוכרת בעולם הערבי, ובנוסף לפעילותו בטלוויזיה הערבית, הוא מפעיל את חשבונות הפייסבוק, טוויטר, אינסטגרם, טלגרם וטיקטוק של דובר צה"ל בשפה הערבית.
אימפריאל (מחוז)
היסטוריה
רוב המחוז שוכן מתחת לפני הים ובשל אפקט מדבר צל גשם לא יורדים כמעט משקעים. לכן בהיותו אחד האזורים הצחיחים ביותר ונטולי מקורות מים בארצות הברית הוא לא יושב עד המאה ה-19. חוקר הארצות מלצ'יור דיאס עבר במקום ב-1540, כמו גם חואן באוטיסטה דה אנסה (Juan Bautista de Anza) ב-1776. שנים אחר-כך בעקבות מלחמת ארצות הברית–מקסיקו סיפחה ארצות הברית את חלקו הצפוני של העמק, בעוד שחלקו הדרומי נותר בשליטה מקסיקנית. יישובים קטנים קמו באזורים של אקוויפר טבעי בתחילת המאה ה-19 באתר של העיר מקסיקלי של ימינו, אבל התיישבות הגדולה החלה רק בסוף המאה ה-19. המחוז הוקם בשנת 1907 מהחלק המזרחי של מחוז סן דייגו והוא המחוז האחרון שהוקם בקליפורניה. שמו ניתן לו על שם עמק אימפריאל המשתרע על רוב שטחו.
גאוגרפיה
מחוז אימפריאל משתרע על 11,608 ק"מ מרובעים, אשר מתוכם 10,812 ק"מ מרובעים אדמה ו-795 (6.85%) ק"מ מרובעים מים הכוללים את ימת סלטון, אגם מלח באזור הנמוך ביותר במחוז, 72 מטרים מתחת לפני הים.
מרכז עסקים ראשי
בערים מתמחות העיסוק העיקרי שלהן תמיד יתרכז במרכז העיר ליד או בתוך מרכז העסקים הראשי.
בדרך כלל מרכז עסקים ראשי ישכון לרוב במרכז העיר כדי להקל אליו את הנגישות משאר חלקי העיר, ומשם הוא מתוכנן להתרחב ולהתפשט בשלבים יותר מאוחרים אל יתר חלקי העיר.
תנה (קומיקס)
את דמותה בסרט הלייב אקשן "נצחיים" מגלמת השחקנית אנג'לינה ג'ולי.
גיטה שרובר
ביוגרפיה
בתחילת שנות החמישים הקימה שרובר עסק פרטי. ולטר איתן, מנכ"ל משרד החוץ, שכר את שירותיה ותפקידה היה ללוות אישים חשובים בעת ביקורם בארץ. בשנת 1954 פגשה את מיילס שרובר, איל-פלדה יהודי עשיר מוונצואלה, שהגיע לביקור בישראל כמלווה מטעם משרד החוץ. שנה אחר כך, ב-1955, נישאה לו והוא אימץ את בנה גבריאל. המשפחה חיה זמן מה בקראקס ובשנת 1958 חזרה לישראל. המשפחה גרה בוילה שרובר, בשכונת טלביה בירושלים. באותן שנים הייתה פעילה עם בעלה למען הקמת תיאטרון ירושלים. לאחר מות בעלה בשנת 1976 המשיכה גיטה לנהל את וילה שרובר ולארח בה רבים מנכבדי העולם. בשנת 1988 נפטר בנה גבריאל ממחלת האיידס ומאז פעלה רבות להנצחת שמו, באמצעות קרן גבריאל שרובר. היא פיקחה על עבודות הקמת בית גבריאל שעל שפת הכנרת, שבו לפי רצונה היה אמור להיחתם הסכם השלום בין ישראל לסוריה.
כיכר פייסל
היסטוריה
הכיכר נמצאת על יד המקום בו שכן בעבר השער המזרחי בחומת חיפה העותמאנית, שנבנתה בשנת 1761 על ידי דאהר אל-עומר. הכיכר נוצרה עם היציאה מן החומות בתחילת המאה ה-19.
Rid of Me
הארווי על Rid of Me
על המפיק סטיב אלביני: "בחרתי לעבוד איתו מפני שיותר מכל טכנאי אחר אותו אני מכירה, הוא מתעד את הסאונד של להקה שמנגנת בהופעה חיה - את הסאונד של כלים אמיתיים, של הקשה בתוף. זה לא נשמע מעובד, מחוץ או מוקלט בכל צורה שהיא. זה נשמע כאילו אתה עומד לפני להקה שמנגנת בהופעה חיה. אני חושבת שהכלים באלבום נשמעים כאילו הם אמיתיים ונושמים. זה מה שתמיד רציתי לתעד באלבום".
Meteora
רקע והפקה
השיר "Session" שהושמע בסרט "המטריקס רילודד".
Rid of Me
רשימת השירים
כל השירים נכתבו על ידי פי ג'יי הארווי, למעט רצועה 7 שנכתבה על ידי בוב דילן.
מוסגז
תפוקת הגז במוסקבה
עד המאה ה-17 כל ערי העולם היו מוארות בלפידים, ורק בתחילת המאה ה-17 החלו להשתמש בפנסי רחוב ובשמנים טבעיים לתאורת רחוב.
ארגון גני החיות הישראלי
ארגון גני החיות הישראלי, הוקם ב-2002 ומאגד בתוכו שישה גני חיות ישראלים: גן החיות התנ"כי בירושלים, הספארי ברמת גן, החי פארק בקריית מוצקין, גן גורו, גן החיות הלימודי בחיפה ו-נגב זו. תנאי הקבלה לארגון מושתתים על הקריטריונים שנקבעו על ידי הארגון האירופאי של גני החיות, EAZA. יו"ר הארגון הוא יהודה בר, שהיה בעבר מנכ"ל הספארי.
פלאש: לידה מחדש
רקע
בארט אלן, קיד פלאש השני ופלאש הרביעי, הוחזר לחיים במאה ה-31 בידי ברייניאק-5 כדי להילחם בסופרבוי פריים ובלגיון נבלי-העל בחוברת שלישית של סיפור "לגיון שלושת העולמות". ג'ף ג'ונס אישר בראיון כי בארט יחזור לעבר וישחק תפקיד חשוב במיני סדרה.
עלילה
ג'סי צ'יימברס נאגפת באנרגיית כוח המהירות ומפסיקה לדקלם את הנוסחה, במוצאה את הפתרון לה: "ג'סי קוויק, מקס מרקורי, ג'יי גאריק, וולי וסט, בארט אלן - כוח המהירות". כתוצאה מכך, המאיצים השונים נטענים מחדש באנרגיה ותוקפים את ת'ון. צמד התאומים ג'יי ואיירי נתקפים בכאב עז, ואיירי מסיקה מכך שחיבורם המשותף לכוח המהירות הוא הגורם לכך. היא סופגת את מלוא אנרגיית המהירות של אחיה, אך מאבדת את הכרתה. ג'סי צ'יימברס מגיעה, מעירה אותה על ידי דיקלום נוסחת המהירות והשתיים מצטרפות לקרב. וסט משתמש בחיבורו לכוח המהירות כדי לחדש את כוחם של המאיצים ותוך כדי גם לתקן את תלבושותיהם: בארי, ג'יי, מקס ובארט שומרים על עיצוב תלבושותיהם, וסט מקבל עיצוב שונה לחליפתו, ג'סי מקבלת עיצוב הדומה לזה של אביה, ואיירי הופכת לאימפולס החדש.
מכונית קומפקטית
הגדרות מידות ל"מכונית קומפקטית"
לכלי רכב המבוססים על מכוניות משפחתיות קטנות (הנקראות לעיתים קרובות מיניוואנים קומפקטיים ורכבי שטח קטנים), יש גודל דומה, החל מ-4,200 מ"מ (165 אינץ') ועד ל-4,500 מ"מ (177 אינץ') בארצות הברית, ומ - 4,400 מ"מ ( 173 אינץ') ל-4,700 מ"מ (185 אינץ') במודלים בינלאומיים.
ביפן, כל רכב שאורכו שמעל 3,400 מ"מ (133.9 אינץ'), רוחבו 1,480 מ"מ (58.3 אינץ'), גובהו 2,000 מ"מ (78.7 אינץ ') עם מנוע מעל 660 סמ"ק אבל אורכו פחות מ-4,700 מ"מ, רוחבו 1,700 מ"מ (66.9 אינץ'), גובהו 2,000 מ"מ (78.7 אינץ') עם מנוע מתחת 2000 סמ"ק מוגדר כרכב קומפקטי.
השוק האמריקאי
מכונית קומפקטית היא מונח צפון אמריקאי ברובו המציין מכונית קטנה יותר מאשר מכונית בגודל בינוני, אבל גדול יותר מאשר מכונית סוב קומפקט.
יצרנית הרכב פורד לבדה מכרה מעל 1.4 מיליון מכוניות גדולות. עם זאת, 5 אחוזים מהאמריקאים שנשאלו אמרו שהם ישקלו מכונית קטנה. השוק הפוטנציאלי הסתכם ב-275 אלף מכוניות קטנות.
השוק היפני
בשנת 1955, המשרד היפני של הסחר הבינלאומי והתעשייה קבע יעד לכל היצרנים היפנים באותו זמן כדי ליצור מה שנקרא את ה"מכונית הלאומית".
ביחד (שיר)
רקע
בני הזוג מקסימיליאן ומנטש שיתפו פעולה מוזיקלית לפני כן, כשמנטש הפיק לצד יהל דורון תחת הצמד גיא ויהל שירים שונים של מקסימיליאן בקריירה. על הקלטת דואט של השניים לראשונה סיפר מנטש: "ערב אחד מארינה אמרה לי שהיא כתבה דואט, התיישבה על הפסנתר והשמיעה לי אותו. מיד נכנסנו לאולפן והקלטנו. זה היה רגע קסום", ותיאר את השיר כ"רגע מרגש ומוזר בקטע טוב". השיר מתאר את הזוגיות של השניים ואת התמודדותם המשותפת עם מגפת הקורונה.
כתיבה אוטומטית
היסטוריה
מקרים שהתרחשו לכאורה, של כתיבה אוטומטית יוחסו לאישים אליסטר קראולי, ג'יין רוברטס, הלן שוקמן  ו-ניל דונלד וולש. ב-1975, וונדי הארט, שמוצאה מהעיירה מיידנהד, הממלכה המאוחדת, טענה כי היא כתבה באופן אוטומטי על ניקולס מור, מפקד צבא ימי, אשר מת בשנת 1642.
פונולוגיה אינואיטית
תנועות
יתר על כן, דיפתונגים רבים בדיאלקטים של אלסקה התמזגו, מה שמרמז על התחלה של מערכת תנועות חדשה, יותר מורכבת עם יותר משלוש תנועות שונות. תופעה זו בולטת במיוחד באזור קוֹבּוּק, שבו הדיפתונגים /ua/ ו-/au/ מבוטאים שניהם [ɔ].
בניגוד למספר הרב יותר של הבדלי תנועות בניבים אלסקניים, בדיאלקטים של צפון מערב גרינלנד (במיוחד אופרנאוויק), הפונמה /u/ הוחלפה ב-/i/ בהקשרים רבים.
משה לוי (ספורטאי)
משה לוי (נולד ב-1952) הוא אלוף פאראלימפי ישראלי.
ביוגרפיה
באולימפיאדת הנכים היידלברג (1972) השתתף בשלושה משחים אישיים וזכה במדליית ארד במשחה 50 מטר בסגנון גב (0:42.76 שניות). בנוסף היה שותף למדליית זהב במשחה שליחים 3X50 ולמדליית כסף בכדורסל כיסאות גלגלים. התחרה גם באתלטיקה ודורג במקום ה-22 במרוץ 100 מטר.
ביחד (אלבום)
ביחד הוא אלבום האולפן השלישי והשני בעברית של הזמרת הישראלית מארינה מקסימיליאן. האלבום יצא לאור ב-23 באוגוסט 2021 באמצעות חברת התקליטים D-Music. האלבום כולל את תשעת הסינגלים בעברית שהוציאה בין השנים 2020 ל-2021, לצד סינגל נוסף, "מרוב השיעמום", שיצא בסמוך לצאתו של האלבום. באלבום משתתף בעלה, המוזיקאי גיא מנטש, בשיר הנושא "ביחד", שהיה ללהיט והתברג במצעדי הפזמונים. מנטש היווה גם כמפיק המרכזי באלבום, כשלצידו חברו לצמד "גיא ויהל" יהל דורון והמפיק תומר בירן.
יחסי אוסטרליה–ארגנטינה
יחסי סחר
בשנת 2016 הסתכם המסחר בין ארגנטינה לאוסטרליה בכ-1.076 מיליארד דולר אוסטרלי. הייצוא העיקרי של ארגנטינה לאוסטרליה כולל: מזון לבעלי חיים, כלי רכב, זרעי שמן, פירות שמנים ושמנים צמחיים קבועים. הייצוא העיקרי של אוסטרליה לארגנטינה כולל: פחם, ירקות גולמיים, רכבות ועור. מעל 50 חברות אוסטרליות פועלות בארגנטינה. כמיליארד דולר אוסטרלי הושקעו בארגנטינה על ידי חברות אוסטרליות מאז 2016.
יוהאן יאקוב שודט
חייו ופרסומיו
ספרו המפורסם ביותר היה Jüdische Merkwürdigkeiten ("מוזרויות היהודים"), שיצא בשלושה חלקים ב-1714, ועוד תוספת ב-1717. הספר מלא בדעות קדומות נגד יהודים, כולל ציטוטים וביטויים אנטישמיים וטענות שווא מתוך ספריו של יוהאן אנדריאס אייזנמנגר. בעקבות פרסום הספר, חל קרע בינו ובין הקהילה היהודית בעירו. בספר גם תיאורים חיים על הקהילה, ושימש מקור למידע על תולדות היהודים בתקופתו, ובייחוד תולדות יהודי פרנקפורט. פרסום הספר נחשב כנקודת מפנה באנטישמיות, אשר עברה מטיעוני שנאה דתיים לטיעוני דחייה תרבותיים וגופניים 'חילוניים'. לפי דבריו כל היהודים פגומים מבחינת המראה ונושאים מחלות.
ירושלים המאוחדת
קביעת גבולות
כחלק מהסכמי השלום עם ירדן ויתרה ירדן על כל תביעותיה לריבונות בירושלים, ונקבע גבול משותף אשר התוואי שלו עובר לאורך נהר הירדן.
הקמת שכונות חדשות
שלטון ישראל במזרח ירושלים אפשר הקמת שכונות יהודיות חדשות כמו גילה, פסגת זאב, נווה יעקב ועוד. בשכונות אלו מתגוררים קרוב ל-200,000 ישראלים. ישראל הייתה ועודנה מעוניינת לשמור על רוב יהודי בירושלים.
חינוך
לאחר החלת ריבונותה של ישראל על מזרח ירושלים דרשה ישראל לאכוף בבתי הספר את תוכנית הלימודים הנהוגה בבתי הספר הערביים בישראל. בעקבות התנגדות חזקה מצד התושבים וויתרה ישראל ונסוגה מכוונה זו. משרד החינוך ברשות הפלסטינית הוא זה שאחראי על תוכנית הלימוד במזרח ירושלים כך שהתלמידים, לדוגמה, נבחנים בסוף לימודיהם במבחן הבגרות הפלסטיני (תוג'יהי) ולא במבחן הישראלי, אף על פי שממשלת ישראל היא זו שמממנת את מערכת החינוך שם. מאז תחילת המאה ה-21 הרשות הפלסטינית, באמצעות האחראי מטעמה עדנאן חוסייני, מזרימה כספים למאבק נגד הכנסת תוכנית הלימודים הישראלית לבתי הספר.
עם זאת, חלק מהתלמידים הערביים לומדים בבתי ספר עירוניים לפי תוכנית הלימוד הישראלית (המותאמת לערבים) ובעשור השני של המאה ה-21 חל זינוק מ-300 תלמידים במערכת החינוך העירונית לכ-5,000 תלמידים וכ-40% מכלל התלמידים במגזר הערבי בירושלים הביעו רצון לעבור למערכת החינוך העירונית.
עוטף ירושלים
טענות שונות באשר לאופי הענקת השירותים המונציפיאלים שעיריית ירושלים חייבת לספק לאזורים שמחוץ לעוטף ירושלים עולות פעמים רבות. יקיר שגב, מחזיק תיק מזרח ירושלים הודה בעבר כי "לעיריית ירושלים אין כל תפקיד בניהול אותן שכונות שמעבר לגדר ההפרדה". דהיינו, אף על פי שתושבי שכונות אלו משלמים את סכומי הארנונה עיריית ירושלים מקצה תקציב זניח לטיפול בשכונותיהם ובכך נמנעים מהם שירותים עירוניים כמו תברואה, רפואה דחופה וחינוך.
העמדה הישראלית
מרבית הקהילה הבינלאומית אינה מכירה בהחלת החוק הישראלי ורואה במזרח ירושלים חלק מהשטחים המוחזקים, ובשכונות היהודיות שהוקמו בה - התנחלויות. ממשלת ישראל טענה במספר פורומים בינלאומיים כי החלת החוק על השטח אינה סיפוח, אולם לפי פסיקת בית המשפט העליון, חוקי מדינת ישראל חלים במלואם גם על מזרח ירושלים, ולכן דינו כסיפוח.
על פי סקר של המרכז הירושלמי לענייני ציבור ומדינה 75% מהציבור היהודי בישראל מתנגד להעברת השליטה בהר הבית לפלסטינים במסגרת הסכם שלום. סקר דעת קהל שפרסם מכון ירושלים קבע כי 63% מהיהודים בישראל מוכנים לוויתורים במסגרת שלום אמת. עם זאת, הרוב המכריע בקרב אלה שמוכנים לויתורים אינו מאמין שאפשר להגיע לשלום אמת עם הפלסטינים.
טמרמה
גאוגרפיה
טמרמה ממוקם כ-7 ק"מ מזרחית למרכז העסקים הראשי של סידני, לחוף ים טסמן (האוקיינוס השקט). לפרבר רצועת חוף קטנה, הקרויה חוף טמרמה. הפרוורים הגובלים בו הן ברונטי מדרום, בונדיי ממערב ובונדיי ביץ' מצפון. טמרמה הוא מהפרוורים הקטנים בסביבתו, וכולל את רצועת החוף ומספר רחובות ממערב לה.
הצדקה ומוטיבציה למשוואת שרדינגר
פתרון גל־מישורי למשוואת הגלים האלקטרומגנטיים
בהקשר זה, של גלים אלקטרומגנטיים קלאסיים:הוא וקטור ג'ונס (באנגלית) במישור ה־xy, כשהוא מוצג בסימון ברא־קט של פול דיראק, אשר משמש בדרך כלל בהקשר קוונטי. הבחירה להשתמש כאן בסימון קוונטי מגיעה מציפייה לפרשנות אנלוגית של וקטור ג'ונס כווקטור מצב קוונטי בהמשך. הזוויות וְ־\alpha_y הן הזווית שיוצר השדה החשמלי עם ציר ה־x ושתי זוויות המופע (לעיתים נקראים בקיצור "מופעים" או "פאזות") ההתחלתיות של הגל, בהתאמה.
צפיפות התנע של גלים אלקטרומגנטיים קלאסיים
עבור גל מישורי סינוסואידלי שנע בכיוון z, כיוון התנע גם הוא בכיוון החיובי של ציור ה־z וגודלו יחסי לצפיפות האנרגיה:
אופרטורים אוּנִיטָרִיִים ושימור אנרגיה
כדי לשמור על שימור האנרגיה של הגל שאנו דורשים:
מערכת הצופה
הוצג כי מופע הגל במערכת הצופה זהה למופע הגל במערכת החלקיק, על כן גם השעונים בשתי המערכות זהים. ישנה, אם כך, עקביות של שתי נקודות המבט – הגלית והחלקיקית – בתורת היחסות הפרטית.
תרומתו של דה־ברויי למודל בוהר
כאשר \lambda הוא אורך־הגל של גל האלקטרון.
מטריצת ומשרעת המעבר
או ממקטעים לעצמם:
משוואת המעבר הופכת
אטום מימן
הפתרון לאטום המימן מתאר גלים עומדים של אנרגיה שניתנים בדיוק על ידי סדרת בלמר. זה היה אימות ואישוש חזק של משוואת שרדינגר ושל ההתנהגות הגלית של החומר.
וולוגדה (מחוז)
היסטוריה
בתחום המחוז קיימים מספר מנזרים עתיקים ואחד מהם (מנזר פראפונטוב) אף הוכרז כאתר מורשת עולמית. רוב המנזרים נסגרו בתקופת ברית המועצות, חלק מהם כמו באי האש עד היום מהווים כלא ופעילות דתית בהם לא חודשה.
חנות הספרים ללא הפסקה של מר פנומברה
ביקורת
הספר זכה להצלחה רבה ולביקורות משבחות ברחבי ארצות הברית, כאשר הופיע ברשימת מאה הספרים המומלצים של 2012 על פי עיתון ה- San Francisco Chronicle  כמו גם לבחירת העורך של ה-New York Times. נוסף לכך, הוא נכנס לרשימת הסיפורת המומלצת בכריכה קשה של ה-New York Times ואף לרשימת רבי המכר של הרדיו הלאומי הציבורי של ארצות הברית.
טילדה סווינטון
קריירה
ב-24 בפברואר 2008 זכתה בפרס אוסקר לשחקנית המשנה הטובה ביותר, על משחקה בסרט "מייקל קלייטון".
משה אפשטיין
ביוגרפיה
ב-1944 החל ללמוד הנדסת מכונות בטכניון. ב-1948 הצטרף לחיל המדע וניהל פיתוח של תותח ללא רתע (תול"ר). המשיך ברפא"ל בפיתוח טילים. פיתח טיל קרקע-קרקע "לוז", שממנו פותח טיל הים-ים "גבריאל". עוד השתתף בראשית שנות ה-80 בפיתוח טילי הנ"ט המתקדמים "גיל" ו"תמוז".
התנדבות היישוב לצבא הבריטי במלחמת העולם השנייה
יחסה של הנהגת היישוב לשירות בצבא הבריטי בא לידי ביטוי בדברים שנאמרו, עם פרוץ מלחמת העולם, על ידי הנהלת הסוכנות היהודית, שהייתה הנציגות הרשמית של יהודי ארץ ישראל:
ההתנדבות וההסתייגות
הממשל הבריטי הסתייג מהגיוס מהסיבות הבאות:
מיד עם פרוץ המלחמה, בסוף שנת 1939, הכריזו המוסדות הלאומיים של היישוב היהודי על מפקד שיביע את נכונות היישוב להתגייס למלחמה באויב הגרמני. 40,000 צעירים התייצבו במפקד והביעו נכונות להצטרף מיד לצבא הבריטי ולהילחם בשורותיו – תחת דגל עברי. משה שרת (אז – משה שרתוק), ראש המחלקה המדינית בסוכנות היהודית, הוא שיזם את התוכנית לגיוס המוני לצבא הבריטי.
חיל החפרים ו"קומנדו 51"
חיילי היישוב השתתפו גם בפעולות של הצבא הבריטי באריתריאה, בסוריה, בעיראק ובהגנה על מצרים. רק לאחר פרק זמן ניאותו הבריטים לשתף את בני היישוב ביחידות הלוחמות במסגרת של פלוגות הבאפס (כינויו של הגדוד המלכותי של קנט המזרחית). סיבת השילוב בגדוד קיים הייתה הרצון שלא להקים יחידה מיוחדת לאנשי היישוב. עד מהרה התברר כי גם במסגרת זו מעסיקים הבריטים את מתנדבי היישוב בתפקידי שמירה על מתקנים, שדות תעופה ומחנות שבויים. כן נתקבלו מתנדבי היישוב לפלוגות תובלה והנשים המתנדבות שירתו בחיל העזר לנשים. אחדים ממתנדבי היישוב התקבלו לשרת בחיל האוויר המלכותי ובצי המלכותי (הידועים מביניהם עזר ויצמן ואהרן רמז ששירתו כטייסים בחיל האוויר הבריטי והיו לימים ממפקדי חיל האוויר).
שאר כסות ועונה
עונה
הרמב"ם קובע את הכלל "עונה האמורה בתורה - לכל איש ואיש כפי כוחו, וכפי מלאכתו." ולכן "בני אדם הבריאים הרכים והענוגים, שאין להם מלאכה שמכשלת כוחן, אלא אוכלין ושותין ויושבין בבתיהן - עונתן בכל לילה". מעבר לכך יש דירוג של מלאכות שגורמות לתדירות העונה לקטון, כאשר התדירות הנמוכה ביותר היא למלחים, שעונתם אחת לחצי שנה. לאישה זכות לאסור על הגבר לעבור למלאכה שמקטינה את תדירות העונה, למעט מקרה של מישהו שהחליט להפוך להיות תלמיד חכמים, שעונתו פעם בשבוע, בשל הערך של לימוד תורה. אך הוא קובע שאין לאישה זכות לאסור לקיחת אישה נוספת, אף שהדבר יפגע בעונתה. עם זאת הוא מציין שחז"ל ציוו לא לשאת יותר מארבע נשים, כדי שלא יפחות עונתה מפעם בחודש לאדם ממוצע. הדבר כמובן היה תקף עד חרם דרבנו גרשום, שאסר לשאת יותר מאישה אחת.
התנדבות היישוב לצבא הבריטי במלחמת העולם השנייה
חללים
מקרב מתנדבי היישוב בצבא הבריטי נפלו כ־800 חללים.
קרוב ל-200 חללים נפלו מפלוגות החפרים השונות, פלוגת תפעול הנמלים 1039, חיל ההנדסה, הקשר, התובלה, התחזוקה וחיל האוויר במהלך קרבות הבלימה ביוון וכרתים, וחלקם מונצחים באנדרטאות משרד הביטחון ובאתר יזכור. מרבית חללים אלו נפלו בחודשים אפריל–מאי ביוון וכרתים ומיעוטם בשנים שקדמו להם עת שרתו לאורך ציר הלחימה במדבר המערבי. בקרב הלוחמים שנפלו בשבי הנאצי בקלמטה ובכרתים נמנו כ־40 חללים, החל מימי השבי הראשונים במחנות המעבר ביוון דרך 4 שנות שבי ארוכות בפולין ובצעדות המוות.
חללי חיל החפרים קבורים במדבר המערבי וביוון, וחללי השבויים מהיחידות השונות קבורים ביוון ובפולין. הם מונצחים באנדרטאות בבתי העלמין הבריטיים באתונה ובקרקוב.
לקריאה נוספת
מאמרים
ים סרגסו
היסטוריה
ים סרגסו התגלה על ידי מלחים פורטוגזים בראשית המאה ה-15, אולם ייתכן שהתגלה עוד קודם לכן - שכן ישנו שיר מהמאה הרביעית מאת פוסטמיוס רופיוס פסטוס אויאניוס המתאר ים המכוסה עשב. כריסטופר קולומבוס במסעו מערבה מתאר אף הוא משטחים נרחבים של אזוב באזור זה.
אלטר אגו
בפסיכולוגיה
בפסיכולוגיה המושג מתאר דמות בעלת הקבלה נגדית לאישיות הפרט. כלומר, דמות משנית הקיימת בתוך אדם, שאינה מודעת לפעילותה של הדמות הראשית. המונח נטבע לראשונה בתחילת המאה ה-19, כשהפרעת זהות דיסוציאטיבית (המוכרת גם כ"פיצול אישיות") תוארה לראשונה על ידי פסיכיאטרים. בדרך כלל אצל הלוקה בהפרעה נדירה זו קיימת אישיות ראשית, פסיבית ומדוכאת לרוב, שהיא האישיות האמיתית של האדם; לצדו מתקיים האלטר אגו, אישיות אחת או יותר, בעלת אופי נבדל, השונה בגילה ובזיכרונותיה ולעיתים גם במגדר. לעיתים יש שוני ניכר בביצועים האומנותיים או הפיזיולוגיים של הסובל מההפרעה, התלוי בטיבה של הזהות השלטת בעת הפעולה. הזהויות השונות עשויות להיות נבדלות גם בטון הדיבור, ביציבה, בהליכה ובמחוות שונות. ישנם מקרים בהם אף חלים הבדלים פיזיולוגיים, למשל, בלחץ דם ובפעילות מוחית. לעיתים ישנה מודעות חלקית לקיום הזהויות האחרות, או שישנה זהות דומיננטית אחת שזוכרת ויודעת את המתרחש בכל מצבי הזהות האחרים. הסובלים מההפרעה פונים לכל אישיות בשם פרטי אחר מהשם המקורי של האדם. הזהויות השונות יכולות לחוות זו את זו בצורה ידידותית או עוינת.
בתרבות
משמעות מובחנת של המונח "אלטר אגו" נמצאת בניתוחים ספרותיים, בהם מתוארות דמויות, במקומות שונים, בעלות זהות פסיכולוגית דומה, או לחלופין, דמות פיקטיבית המייצגת את המחבר באמצעות התנהגות ומחשבות. באותו אופן 'אלטר-אגו' מיושם על ידי שחקנים הלוקחים על עצמם הצגת דמות זו או אחרת במדיות השונות.
בן-ציון שנקר
קורות חיים
ב-2007 ביקר בישראל והשתתף בערב הצדעה מיוחד שנערך לכבודו בהשתתפות האדמו"ר ממודז'יץ, חזנים ואורחים. בערב נוגנו רבות מיצירותיו במשך שעות.
גסטרין
היפר גסטרינמיה
היפר גסטרינמיה היא תופעה שבה יש הפרשה עודפת של גסטרין. הפרשה עודפת זו יכולה להיווצר כתוצאה מירידה פתולוגית בחומציות הקיבה (למשל, כתוצאה מדלקת קיבה אטרופית), או כתוצאה מנטילת תרופות המדכאות את הפרשת החומצה כגון מעכבי משאבות פרוטונים- PPI. סיבה נוספת להפרשה עודפת של גסטרין היא תסמונת אליסון זולינגר שבה יש גידול המפריש גסטרין.
ג'ארד פוליס
משאלי קלפי
פוליס גם משמש כיושב ראש משותף של קמפיין "בניית העתיד שלנו", אשר תמך במשאל הקלפי לשאלה מספר 3A לציבור, בנוגע לבית ספר עמק בולדר, משאל לגבי הקצאה של 296 מיליון דולר באיגרות חוב לשיפור ומודרניזציה למתקני בית הספר הוותיקים והמתיישנים - הקצאת עבודות הבנייה הגדולה ביותר בהיסטוריה של מחוז זה דרך איגרות חוב והצעת איגרות החוב הגדולה ביותר לבית ספר בקולורדו באותה שנה. בנובמבר 2006, 58% ממצביעי מחוז בית ספר עמק בולדר הצביעו בקלפי לאשר את שאלה 3A לציבור.
בית הנבחרים של ארצות הברית
פוליס רץ לבית הנבחרים של ארצות הברית ב-2008, בתקווה לרשת את מושבו של מרק אודאל עבור המחוז ה-2 של קולורדו. הוא ניצח בפריימריס מאוד תחרותיים, כשהוא מנצח בקושי כנגד נשיאת הסנאט המדינתי של קולורדו, ג'ואן פיצ'ג'רלד, כמו גם כנגד מועמד איכות הסביבה וויל שאפורת', שהגיע למקום השלישי. בבחירות הכלליות שהתקיימו ב-4 בנובמבר 2008, הוא ניצח בגדול והושבע לתפקיד ב-3 בינואר 2009.
מדבר קובוצ'י
קוּבּוּצִ'י (בסינית: 库布齐沙漠; פין-יין: Kùbùqí Shāmò) הוא מדבר במונגוליה הפנימית, שבסין. קובוצ'י הוא המדבר ה-7 בגודלו בסין, הוא חלק מרמת אורדוס. שטחו כ-18,600 קמ"ר.
תהילים צ"ג
תפיסתו התאולוגית של המזמור
מזמור זה מציג את אלוהים כמלך העולם אשר ברא את עולמו חזק ויציב, אך הוא, האל, נצחי ואדיר אף יותר מעולמו. במרכזו של המזמור מתוארת עוצמת הבריאה כפי שהיא משתקפת בעוצמת המים - זרימת הנהרות, מפלי מים וגלי הים. מטרת התיאורים הללו היא לבסס רקע להשוואה שבין האיתני הטבע לבין הבורא של איתני הטבע.
באופן מפתיע, המזמור מסתיים בעניין חוקי האל ותורתו. המעבר בין העניינים יכול להיות מוסבר בתור הכרזה בסגנון "מי שברא את העולם - תורתו ודאי נאמנה ויש לכבד את בית מקדשו". בכך מועתק מרכז הכובד מן הטבע אל נפש האדם, אשר מתבקש להסיק מסקנות דתיות מהוד היקום.
זמני אמירתו
בקהילות ספרדיות, נוהגים לומר מזמור זה במנחה של ערב שבת במקום למנצח בנגינת מזמור שיר (תהלים ס"ז).
בולי מדינת ישראל - שנת 1968
הבולים שהונפקו במהלך שנת 1968 משקפים במידה רבה את תוצאות הניצחון במלחמת ששת הימים. עובדה זו באה לידי ביטוי בעיקר בנושאים להם הוקדשו בולי הסדרות המסורתיות של יום העצמאות, יום הזיכרון ומועדים לשמחה.
תערוכת תבירה - גיליונית זיכרון
גיליונית הזיכרון עוצבה בידי אוסוולד אדלר. להלן ריכוז המידע על הנפקת גיליונית הזיכרון: גיליונית הזיכרון הוצעה למכירה רק במהלך ימי התערוכה, עד יום 17 באוקטובר 1968.
הרקע להנפקת הבול
בשנת 1968 אירחה מדינת ישראל את אולימפיאדת הנכים השלישית. שמו הרשמי של האירוע היה "אולימפיאדת הנכים תל אביב (1968)". זאת, אף על פי שהמשחקים התקיימו בפועל באצטדיון רמת גן ובמרכז הספורט לנכים שברמת גן. טקס הפתיחה נערך ב-4 בנובמבר 1968 וטקס הנעילה נערך ב-13 בנובמבר 1968. הבול עוצב בידי צבי נרקיס.
חרשניצה
תולדות היישוב
היישוב נזכר לראשונה במאה ה-15 ככפר בבעלות אצולה. עם חיבור עיר הנפה מייחוב למסילת הברזל בסוף המאה ה-19, והקמת תחנת רכבת ביישוב, התפתחה כלכלת הכפר.
גיטרנאים
גיטרנאים (שם מדעי: Rhiniformes) היא סדרה בעל-סדרה בטאים, ממחלקת דגי סחוס. הגיטרנים אוהבים מים רדודים וחמים. לעיתים ניתן לראותם על החוף, כשחלק מגופם מחוץ למים. שמם ניתן להם בשל מבנה גופם המשונה המזכיר את כלי הנגינה גיטרה.
משה לוי
קורות חייו
ב-1973 התמנה לוי לראש מטה פיקוד המרכז, בדרגת תא"ל, תחת פיקודו של מפקד הפיקוד רחבעם זאבי. זמן קצר לאחר-מכן, ב-1974, התמנה לראש מחלקת מבצעים במטכ"ל, וב-1976 מונה לפקד על אוגדה 880, עוצבת שריון במילואים. בשנת 1977 מונה למפקד פיקוד המרכז, תפקיד שבו שימש עד 1981, ובשנים 1982–1983 היה ראש אג"ם וסגן הרמטכ"ל, בין היתר במלחמת לבנון הראשונה.
חסה תרבותית
תוצרת
ארגון המזון והחקלאות האמריקאי מדווח כי תוצרת החסה והעולש העולמית עמדה בשנת 2007 על 23.55 מיליון טון, כאשר שלוש היצרניות הגדולות הן סין (51%), ארצות הברית (22%) וספרד (5%).
דוד אלעזר
אלוף פיקוד צפון 1964–1972
ב-2 בנובמבר 1964 נכנס אלעזר לתפקידו כאלוף פיקוד הצפון. בתקופה זו הייתה מתיחות רבה עם סוריה ותקריות שנודעו כמלחמה על המים, על רקע ניסיונות סוריה להטות את מקורות נהר הירדן ולמנוע מישראל את השימוש במוביל הארצי. התקריות היו מלוות בהפגזות מסיביות של יישובי אצבע הגליל. אמרה המיוחסת לאלעזר מאותה תקופה היא "אם חיי היישובים שלנו יהיו בלתי-נסבלים, יהיו בלתי-נסבלים גם החיים ממזרח לגבול". בסוף ספטמבר 1966 נכנסה לתוקפה תקופת שירות נוספת של אלעזר בצבא הקבע, ומשפחתו עברה להתגורר בצפון, בטבעון.
המלחמה
המלחמה חשפה חילוקי דעות אישיים עזים בין אלופי צה"ל, במיוחד בחזית הדרום, אשר בחלקם לא הוסדרו גם לאחר שנים רבות. בשלב מסוים במלחמה, עקב תפקודו הכושל של מפקד פיקוד הדרום שמואל גונן ("גורודיש"), מינה דדו את הרמטכ"ל לשעבר, חיים בר-לב, כמפקד חזית הדרום. דדו גייס גם את האלופים רחבעם זאבי ואהרן יריב, ששוחררו משירות פעיל לפני המלחמה, כעוזרים מיוחדים לרמטכ"ל.
ועדת אגרנט – חקירת המלחמה 1973–1974
מחירה היקר של המלחמה באבדות לצה"ל, והעובדה כי צה"ל נתפס לא מוכן, הן מבחינה מודיעינית והן מבחינה מבצעית, עוררו גל של מחאה ציבורית. כדי לשכך את הזעם והביקורת על ההנהגה ואת הדרישה שתישא באחריות, הועלתה ההצעה להקים ועדת חקירה ממלכתית. אלעזר התנגד להצעה לחקור את הצבא כל עוד הוא נמצא במצב מלחמה וקודם שבדק את עצמו והגיש את ממצאיו לדרג המדיני. אולם עמדתו לא נתקבלה, וב-21 בנובמבר 1973, הוקמה ועדת אגרנט כדי לחקור את אי-מוכנותו של צה"ל למלחמה. הוועדה הובלה בהנהגת נשיא בית המשפט העליון שמעון אגרנט, ולצידו ישבו שני רמטכ"לים לשעבר: יגאל ידין וחיים לסקוב. הוועדה ישבה על המדוכה מספר חודשים, ולאחר 140 ישיבות ושמיעת עשרות עדים, פרסמה ב-1 באפריל 1974 דו"ח ביניים, בו המליצה על הפסקת כהונתו של דדו כרמטכ"ל, יחד עם סיום כהונתו של ראש אמ"ן, האלוף אלי זעירא. לגבי דוד אלעזר, ההמלצה נומקה בכך שלא היו לו הערכות מודיעין משלו ותוכנית מגננה מפורטת, ובשל הביטחון המופרז שלו ביכולתו של צה"ל להדוף את האויב בעזרת כוחות הצבא הסדיר בלבד. בדו"ח הוועדה נכתב כי אלעזר "נושא באחריות אישית גם בעניין הערכת המצב וגם בעניין מוכנותו של צה"ל".
פסיכולוגיה אנליטית
יונג, שהיה תלמידו של זיגמונד פרויד, לא הסכים עם חלק מהתאוריה הפסיכואנליטית של מורו. בשנת 1912 פרסם יונג את "הפסיכולוגיה של הלא מודע", שבו הוא פירש בצורה שונה מזו של פרויד את הפסיכואנליזה. פרסום זה גרם לקרע עם פרויד, ולפיתוח גישה עצמאית למחצה, השואבת עדיין את עקרונותיה מגישתו של פרויד. הפסיכולוגיה האנליטית עושה שימוש נרחב במושגים ארכיטיפ ולא מודע קולקטיבי. יונג קיבל את גישת מודל הנפש הפרוידיאני המדברת על הלא-מודע האישי וטען כי פרט ללא מודע האישי קיים אצל בני האדם גם לא-מודע קולקטיבי שהוא הרובד הלא–מודע המשותף לכל בני האדם. הלא–מודע הקולקטיבי של יונג כולל ארכיטיפים שהם צורות או סמלים הקיימים, לכאורה, אצל כל בני האדם בכל התרבויות. הלא-מודע הקולקטיבי הוא המבנה בעל ההשפעה הרבה ביותר על האישיות, הוא כולל את כל אוצר החוויות שהצטברו במשך דורי דורות של קיום הגזע האנושי, ונשארו כעקבות זיכרון במוח האדם. עקבות זיכרון אלה מהעבר הקדום עוברים בתורשה, והם מושרשים באדם כנטיות מולדות להגיב או להתנהג בצורה מסוימת, בהתאם לתרבות ולמורשת שבהן נולד.
טבח חברון (1834)
טבח חברון בשנת 1834 התרחש בתחילת אוגוסט 1834, כאשר כוחות אבראהים פאשא פתחו בתקיפה נגד חברון, כדי לרסק את הכיס האחרון של התנגדות משמעותית בארץ ישראל במהלך מרד האיכרים בארץ ישראל. לאחר קרבות רחוב קשים, הביס צבא מצרים את מורדי חברון, ולאחר מכן נהג באלימות קשה וערך טבח בתושבי חברון בעקבות נפילת העיר. כ-500 אזרחים ומורדים נהרגו, בעוד שהצבא המצרי ספג 260 נפגעים.
יחסי אנדורה–ליכטנשטיין
היסטוריה
היחסים בין אנדורה לליכטנשטיין כוננו ב-1 בספטמבר 1995.
הולודק
תיאור
הולודק מתואר כחדר סגור אשר בו סימולציות של חפצים ואנשים, שנוצרו על ידי שילוב של משגר חומר, משכפל חומר, קרן גרירה ושדות-כוח בצורות שונות, שעליהם מוקרנות תמונות הולוגרפיות. צלילים וריחות מדומים על ידי רמקולים ותרסיסי ריח, בהתאמה. תחושה של סביבה גדולה מסומלצת על ידי השהיית המשתתפים על שדות-כוח אשר נעים עם רגליהם, ומונעים מהם מלהגיע אל קירות החדר (הליכון וירטואלי). בפרק "Encounter at Farpoint", פרק הבכורה של "מסע בין כוכבים: הדור הבא", קיימות "טעויות", שסותרות את האופן שבו ההולודק פועל (כפי שתואר לעיל); הדוגמה הבולטת ביותר לכך היא הרגע שבו לוטננט דאטה מוכיח לקומנדר רייקר שהם קרובים מאוד לקיר האחורי של ההולודק, על ידי כך שהוא מרים אבן ומשליך אותו אל עבר הקיר, וגורם לשיבוש של התמונה האופטית. הטעויות בדוגמה זו: ראשית, לא ייתכן שדאטה ורייקר נמצאים קרוב לקיר החיצוני של ההולודק. שנית, האבן שזורק דאטה צריכה להשתלב אל תוך הסימולציה, ולהיראות לרייקר ולדאטה כאבן אשר נזרקת למרחק, במקום אובייקט פיזי, אשר שובר את האשליה על ידי פגיעה בקיר.
שימוש במסע בין כוכבים: וויאג'ר
בסדרה "מסע בין כוכבים: וויאג'ר" נעשה שימוש נרחב בהולודק בגלל: (1) הצוות המבודד מבתיהם נדרש להסחות דעת תכופות יותר; (2) בעונות הראשונות של הסדרה, ההולגרמה לרפואת חירום יכול להתקיים רק בתוך המרפאה או אחד מההולודקים; (3) אחת מהדמויות הראשיות, טום פריס, הייתה מטבעה דמות של סופר הולורומנים (הוא התגייס לצי הכוכבים רק מפני שאביו, האדמירל פריס, אילץ אותו לעשות כן).
הערות שוליים
Star-Trek-Technologie
שלג
גידול גבישים באמצעות דיפוזיה
התהליך העיקרי בהתפתחות גשם הוא התלכדות גבישי קרח עם טיפות בקירור יתר. תוצאת התהליך היא קפיאה מיידית של הטיפות – בתהליך המכונה באנגלית Riming (מהמילה rime, כפור). רמת הקפיאה תקבע את צפיפות החלקיק. קפיאה מהירה תביא לגראופל (ברד רך), וקפיאה איטית תביא לברד. התנגשויות בין גבישי קרח נקראת אגרגציה (באנגלית: aggregation. מילולית: הצטברות, היאספות).
סוגי שלג
אם הטמפרטורות נמוכות דיין, נערם השלג על הקרקע, לעיתים עד לגובה של מטרים אחדים. המשקע מורכב בעיקר מאוויר, ועד עשרה אחוזים ממנו הם מים. לכן כשמודדים כמות שנתית מצטברת לא מודדים את השלג בהיותו קפוא, אלא רק כשהוא הופך שוב למים. הצטברות שלג, שלא הותך במלואו בעונה החמה, מוסיפה כל שנה רבדים נוספים הלוחצים על הרבדים שתחתם, מצופפים אותם ויוצרים קרחונים.
ספורט בשלג
ענפי ספורט רבים התפתחו באזורים שבהם קיים שלג באופן קבוע. הם מבוססים על היכולת להחליק על גבי שלג. סקי ומרוץ מזחלות הם הבולטים שבענפי ספורט השלג.
השלג בספרות ובאמנות
מקומות מושלגים, עם כל האילוצים וההכבדות שהשלג כופה על האדם, משמשים כזירת אירועים בהרבה ספרי עלילה, למשל הנובלה "שלגי קילימנג'רו" מאת ארנסט המינגוויי ו"בז השלג" מאת סטיוארט הריסון. במותחן "חוש השלג של העלמה סמילה" מאת פטר הוג, מתוארת אישה ממוצא אינואיט, אשר פותרת בעיה בלשית בזכות חדות ההבחנה שלה בין סוגי שלג שונים.
במקרא ובספרות חז"ל
התרבות העברית, שהתפתחה באזור שבו השלג מוגבל לפסגות ההרים הגבוהות ( - ), ולפרקי זמן קצרים, מתייחסת לשלג כאל תופעה נדירה הראויה לציון, ואף יכולה להיחרת בזיכרון הקולקטיבי כאירוע היסטורי:
בפסוק אחד במקרא מופיע "שלג" בתקבולת נרדפת ל"בוֹר", מילה הקרובה ל"בוֹרית" שמשמעותה סבון:. מופע זה מרמז אולי על גזירת השם "אשלג" (מלח ששימש בין השאר בהכנת סבון) מהמילה "שלג", בשל קישורה ללובן, ניקיון ורחצה.
משוריין פרפר
המשוריינים נדרשו כדי לאפשר המשך חיים וקיום קשר ליישובים בנגב שנותקו ממרכז הארץ עם תחילת מעשי האיבה שפרצו בעקבות החלטת החלוקה בסוף נובמבר 1947, וכן שמירה על דרכי התחבורה וקווי המים בנגב שהיוו מטרה קלה לפגיעה על ידי הערבים.
משורייני הפרפר נבנו על בסיס של כלי-רכב צבאיים לשעבר ששמשו את הצבא הבריטי וכן גופים אזרחים בארץ כמו חברת מקורות, הקרן הקיימת וכדומה. הם נבנו בעיקר על מרכבים של משאיות פורד ושברולט במעמס של 1.5 טון מסוג שברולט CMP-15 ו- CWT-15. כלי רכב אלה אף על פי שיוצרו על ידי מפעלים שונים, ניבנו לפי מפרט צבאי בריטי אחיד שנקרא Canadian Millitary Pattern או בקיצור: CMP. (בארץ כונו המשאיות הללו "בולדוג" בשל חרטומם הפחוס).
מבנה המשוריין
היות שכלי הרכב היו מתוצרת בריטית וקנדית (על פי המפרט הבריטי), היה ההגה מותקן מצד ימין. מלפנים הוחלפו הדלתות המקוריות בדלתות פלדה כפולות דופן כמו שאר גוף הרכב. לנהג ולנוסע שלידו היו בדלתות חלונות שניתנו לסגירה באמצעות לוחות פלדה שנעו בהחלקה בתוך מסילות מיוחדות. מידות החלונות בשתי הדלתות היו: 29 ס"מ רוחב, 22 ס"מ גובה. בחזית הותקנו חלונות עם מפתח במידות של: 55 ס"מ רוחב, 25 ס"מ גובה. החלונות כוסו בשעת הצורך בלוחות פלדה שחוברו עם צירים, כך שניתנו לפתיחה וסגירה בחצי סיבוב קשתי. כל הלוחות ששמשו לסגירת וכיסוי חלונות היו מפלדה בעובי 12 מ"מ.
היסטוריה קרבית
ב-28 בדצמבר הגיעו שני המשוריינים הראשונים. ב-1 בינואר כבר נמצאו בנגב ארבעה משוריינים פעילים, שלושה בדרך ועוד שנים-עשר בתהליך עבודה. שעה שהנגב קיבל והפעיל מספר משוריינים רב יחסית, היו מרחבים אחרים בארץ, רגישים אף הם מבחינה ביטחונית שקיבלו משוריין אחד או לא קיבלו כלל.
אחת הדוגמאות הבולטות למחסור הקשה במשוריינים בשאר המרחבים התבטא בפרשת שיירת ניצנים. ב-21 במרץ היה צורך לארגן שיירת חילוץ למשוריינים של גבעתי שנתקעו ליד מחנה חסה בדרכם חזרה מניצנים. מג"ד 53 יצחק פונדק נאלץ אז להחרים לצורך הכנת שיירת החילוץ, שלושה משוריינים מגופים אזרחיים: אחד מבאר טוביה, שני מחברת האוטובוסים "דרום יהודה" ומשוריין שלישי מהקרן הקימת לישראל.
ספקטרוגרמה
מגבלות וסינתזה מחדש
הספקטרוגרמה אינה מכילה מידע מלא על הפאזה של האות המיוצג. מסיבה זו, יצירת הספקטרוגרמה אינה הפיכה ולא ניתן לשחזר ממנה את האות המקורי. בספקטרוגרמה קיים מידע פאזה מסוים, אך הוא מופיע בצורת השהיית זמן (או השהיית קבוצה ). במצבים בהם הפאזה המדויקת אינה חשובה, ייתכן וניתן לחשב קירוב שימושי של האות המקורי. ספקטרוגרף הצליל של אנליזה וסינתזה מחדש הוא דוגמה לתוכנית מחשב שמנסה לעשות זאת. ה-Pattern Playback היה סינתיסייזר דיבור מוקדם, שתוכנן במעבדות Haskins בסוף שנות ה-40, שהמיר ספקטרוגרמות בחזרה לצליל.
סולידריות (תנועה ישראלית)
התנועה התגבשה במהלך מאבק נגד פינוי משפחות ערביות מבתים במתחם השכונה שייח' ג'ראח על פי פסיקת בג"ץ וכניסת משפחות יהודיות ששוכנו במקומן. בהמשך היא יזמה או הצטרפה למאבקים מקומיים נוספים בנושאים דומים.
תולדות התנועה ופעילותה
ב-11 ביולי 2010 פרסמה התנועה הבהרה לפרסום קודם, שבה היא מסבירה את בקשתה "לא לבוא בכתפיים וברגליים חשופות" ולהגיע עם כובע. הבקשה הוסברה בכך ששותפיה הפלסטינים של התנועה חשו חוסר נוחות למראה הלבוש החשוף לטעמם, וחלקם נמנעו בשל כך מלהגיע להפגנות. הפרסום עורר מחלוקת קשה בקרב פעילי ותומכי התנועה. התומכים בו טענו שהפגיעה בזכויות הפלסטינים יותר משמעותית מהפגיעה בזכויות הנשים. המתנגדים טענו שהתנועה מעדיפה לקדם מטרת שמאל אחת במחיר פגיעה במטרת שמאל אחרת, ושזוהי הזדמנות להחדיר זכויות נשים לחברה הפלסטינית. בהמשך הוצפו גם מקרי הטרדה ותקיפה מינית של מפגינות ישראליות בידי פלסטינים בשייח' ג'ראח. מקרים שהושתקו בתוך השמאל הישראלי
ב-15 ביולי 2011 ארגנה התנועה בשיתוף פעולה עם הוועדות העממיות הפלסטיניות במזרח ירושלים הפגנה בהשתתפות כ-2,000 איש בתמיכה בהכרזת העצמאות הפלסטינית. בהפגנה השתתפו חברי הכנסת זהבה גלאון ודב חנין, יושב ראש הכנסת לשעבר אברהם בורג והיועץ המשפטי לממשלה לשעבר מיכאל בן יאיר.
תרומות ומקורות מימון
בין מעבירי התרומות לארגון היו הקרן החדשה לישראל והקרן להגנת הדמוקרטיה.
עירוניות (תחום מדעי)
הנחות יסוד
הגישה האורבנית טוענת כי לאנשים החיים בעיר מודרנית ישנה פחות השפעה שלילית על הסביבה. לאנשים המתגוררים בערים יש צורך קטן יותר במכונית, שכן עומדים לרשותם אמצעים כהליכה, אופניים ותחבורה ציבורית. הקרקע באזורים אורבניים צפופים מנוצלת בצורה יעילה יותר בהשוואה לאזורים תת-עירוניים או כפריים, שצורכים היקף גדול מאוד של תשתית שתשרת אותם. בעיר מתקיים שיתוף של רכוש, שירותים וסחורות: אלף אנשים יכולים לחלוק את אותו גן ציבורי – בניגוד לאפשרות שלכל אחד תהיה חלקת דשא פרטית. דוגמה נוספת: שוכרי דירות בבניין גדול מפחיתים את עלויות ההסקה בעצם העובדה שהם חולקים קירות, ובפועל דרושה להם רק כשישית מהאנרגיה שלה זקוק דייר בבית בודד בשטח זהה.